Вікі Крыстына Барсэлёна

**«Ві́кі Крысты́на Барсэлёна»** () — рамантычны камэдыйна-драматычны фільм 2008 году, створаны рэжысэрам Ўудзі Аленам. Сюжэт сканцэнтраваны на дзьвюх амэрыканках Вікі і Крыстыне, якія праводзяць лета ў Барсэлёне, дзе сустракаюцца з мастаком Хуанам Антоніё, які прываблівае абедзьвюх жанчын. Фільм здымаўся ў Гішпаніі ў Барсэлёне, Авілесе і Авіеда і стаў чацьвёртым фільмам Алена зьнятым па-за межамі ЗША. Прэм’ера фільма адбылася на Канскім кінафэстывалі 2008 году, пасьля чаго зьявіўся ў кінатэатрах па ўсяму сьвету ўлетку 2008 году. *«Вікі Крыстына Барсэлёна»* атрымаў высокую адзнаку з боку крытыкаў і быў намінаваны на чатыры ўзнагароды «Залаты Глёбус» і «Оскар».

## Сюжэт
Вікі (Рэбэка Гол) і Крыстына (Скарлет Ёгансэн) на лета наведваюць Барсэлёну, спыняючыся ў далёкай сваячцы Вікі Джудзі (Патрысія Кларксан) і ейнага мужа Марка (Кевін Дан). Не зважаючы на тое, што дзяўчыны ёсьць найлепшымі сяброўкамі, Вікі больш практычная і традыцыйная ў падыходзе да каханьня, тады як Крыстына ўяўляе сябе нонканфармісткай, спантаннай, але няўпэўненай у тым, чаго хоча ад жыцьця ці каханьня. На мастацкай выставе Крыстыну прывабіў мастак Хуан Антоніё (Хавіер Бардэм), які, паводле словаў Джудзі, перажыў жорсткія адносіны з былой жонкай Марыяй Аленай (Пэнэлёпа Крус). Пазьней ён нахабна падыходзіць да дзьвюх жанчын, каб запрасіць іх далучыцца да ягонага падарожжа ў Авіеда на выходныя на невялічкім самалёце, на якім ён ляціць сам, каб паглядзець славутасьці, смачна паесьці і выпіць, і, спадзяюся, заняцца каханьнем з абедзьвюма дзяўчынамі. Крыстыну гэтая ідэя спадабалася, але Вікі такая прапанова не ўражвае і яна ня хоча ехаць, аднак у рэшце рэшт усё-ткі вырашае суправаджаць сваю сяброўку, галоўным чынам, каб сачыць за ёй.

У канцы іхнага першага дня Вікі адмаўляецца далучыцца да Хуана Антоніё ў ягоным нумары ў гатэле, спасылаючыся на вернасьць Дагу (Крыс Мэсына), ейнаму жаніху, але Крыстына адразу прымае ягонае запрашэньне. Перад тым як мастак і Крыстына гатовяцца да плоцевага чыну, дзяўчыне становіцца кепска, і яе кладуць спаць з харчовым атручваньнем. Вікі і Хуан Антоніё праводзяць выходныя разам, чакаючы пакуль Крыстына паправіцца. Вікі паступова мяняе сваё меркаваньне пра Хуана Антоніё, які расказвае ёй пра свае бурныя адносіны з былой жонкай. Вікі суправаджае мастака, калі той наведвае свайго бацьку, старога паэта, а потым уражваецца гішпанскаму гітарнаму выступ пазьней у той жа вечар. Нарэшце яна паддаецца Хуану Антоніё, калі яны ў цемры ідуць па гаі. На наступны дзень, калі Крысціна ачуняла, яны ўтраёх вяртаюцца ў Барсэлёну.

Адчуваючы віну, Вікі не згадвае пра здарэньне Крыстыне, і яны менш бавяць час разам. Вікі занялася навучаньнем, а Крыстына і Хуан Антоніё пачынаюць адносіны. Затым Крыстына пераязджае да Хуана Антоніё і пачынае больш даведвацца пра ягонае мінулае. Даведаўшыся, што Марыя Алена спрабавала забіць сябе, Хуан Антоніё вяртае яе дахаты і з гэтага часу яны пачынаюць жыць утраёх. Пасьля некаторай варожасьці абедзьве жанчыны пачалі прыхільна ставіцца адна да аднай. Крыстына разумее, што былыя сужэнцы па-ранейшаму закаханыя, і Марыя Алена мяркуе, што Крыстына можа стаць элемэнтам, які можа надаць раўнавагу і стабільнасьці іхным адносінам. Усе трое ўступаюць у рамантычную сувязь адзін з адным.

Тым часам да Вікі ў Гішпаніі прылятае ейны жаніх Даг і абяраюцца шлюбам. Калі Крыстына апісвае Вікі сваё новае жыцьцё з Хуанам Антоніё, тая пачынае патаемна зайздросьціць сяброўцы, і празь некаторы час разумее, што не задаволеная ў шлюбным жыцьці і ўсё яшчэ думае пра Хуана Антоніё.

## Крытыка
Фільм мае рэйтынг ухваленьня 81% на Rotten Tomatoes на аснове 210 аглядаў, зь сярэднім балам 6,93/10. Metacritic прысвоіў фільму сярэднеўзважаных 70 былаў з 100 магчымых, заснаваных на 36 крытычных аглядах, паказваючы ў цэлым станоўчыя водгукі.

## Крыніцы

## Вонкавыя спасылкі
* .
* .
* .

Катэгорыя:Фільмы 2008 году
Катэгорыя:Рамантычныя фільмы ЗША
Катэгорыя:Фільмы Ўудзі Алена